CELEX: 62015TN0091
Language: da
Date: 2015-02-19 00:00:00
Title: Sag T-91/15: Sag anlagt den 19. februar 2015 — AEDEC mod Kommissionen

20.4.2015   
            
            
               DA
            
            
               Den Europæiske Unions Tidende
            
            
               C 127/34
            
         Sag anlagt den 19. februar 2015 — AEDEC mod Kommissionen
   (Sag T-91/15)
   (2015/C 127/47)
   Processprog: spansk
   
      Parter
   
   
      Sagsøger: Asociación Española para el Desarrollo de la Epidemiología Clínica (AEDEC) (Madrid, Spanien) (ved advokat R. López López)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Afgørelsen om afslaget på den ansøgte finansiering fra Kommissionens Generaldirektorat for Forskning og Innovation, Direktorat E (Sundhed), i indkaldelse H2020-HCO-2014, modtaget den 4. september 2014, annulleres, idet der foretages en prøvelse af selve fordelene ved projektet.
            
         
      Søgsmålsgrunde og væsentligste argumenter
   
   Sagsøgeren har til støtte for søgsmålet påberåbt sig en tilsidesættelse af de generelle principper om god forvaltningsskik samt gennemsigtighed og ligebehandling; dette bygger på følgende betragtninger:
   Konsortiet LATIN PLAN, der koordineres af AEDEC, er berettiget til støtten i henhold til indkaldelse H2020-HCO-2014, og afgørelserne om afslaget herpå og bekræftelsen af afslaget er således klart uretfærdige i betragtning af følgende forhold:
   
               a).-
            
            
               Kommissionens meddelelser under vurderingsprocessen gengav koordinatoren for vurderingsprocessen fejlagtigt og var rettet til en person, som ikke var den juridiske repræsentant, kontaktperson eller koordinator for det pågældende projekt. Dette er særligt vigtigt for sagen, da det følger heraf, at denne person ikke har noget at gøre med AEDEC, og udgør en del af LATIN PLAN som et medlem af den finske gruppe.
               Det er åbenbart, at Europa-Kommissionen vurderede, at denne person ikke var støtteberettiget, og fandt, at den pågældende koordinerede LATIN PLAN-projektet som en del af AEDEC, og for sit vedkommende indgik i den finske gruppe på grundlag af »princippet om ikke-kumuleret tildeling«, der gælder på området for subsidier i fællesskabsretten, hvorefter hver modtager for hver foranstaltning kun kan opnå ét tilskud finansieret over budgettet. Hver partner i LATIN PLAN-gruppen anmodede om et budget. Hvis gruppen i sidste ende var blevet ydet støtten, ville den pågældende person ifølge Kommissionens urigtige opfattelse have haft indtægter som en del af AEDEC og som en del af den finske gruppe.
            
         
               b).-
            
            
               Det fastslås i rapporten om evaluering af projekterne, at den foreliggende ubalance mellem de foranstaltninger, som hvert gruppemedlem af konsortiet LATIN PLAN anmodede om, ikke blev behørigt forklaret og begrundet, og at dette ifølge rapporten forringer vurderingen. Denne part bestrider ikke, at der foreligger en ubalance med hensyn til det budget, som de forskellige grupper/partnere har ansøgt om, men det er ikke korrekt, at dette ikke blev forklaret. Navnlig i afsnittet om budgettets begrundelse gives en detaljeret og hensigtsmæssig forklaring på grundene til, at AEDEC er den partner, som har søgt om flere penge.
            
         
               c).-
            
            
               Desuden bør der henvises til, at der er tale om et godt projekt ud fra et videnskabeligt synspunkt. Gruppen opnåede 11 ud af 15 maksimalt mulige points og overgik kvalitetsafskæringspunktet på 10 points, der fremgår af indkaldelsen. Det pågældende projekt opnåede flere points end andre projekter, som har fået anerkendt en finansiering, hvorfor den anfægtede afgørelse er urimelig.